Niyani Mucancine-ncine Lendeleshenga Cishi?
Sena mwayeyenga eti ni . . .
Lesa?
bantu?
muntu umbi owa?
NCOIKUTE KWAMBA BAIBOLO
“Cishi conse cili mumakasa amuntu waipa.”—1 Yohane 5:19, New World Translation.
“Mwana wa Lesa walabonekela kwamba eti apwaye ncito sha mutungushi.”—1 Yohane 3:8.
PINDU NJOMWELA KUCANA MWASHOMA MASWI AYA
Inga mwinshiba mulandu nicani kuli mapensho manji pacishi capanshi.—Chivumbulutso 12:12.
Inga muba nelushomo eti buyumi bwetu nibukabe cena kuntangu.—1 Yohane 2:17.
SENA CANCINE-NCINE INGA TUSHOMA NCOIKUTE KWAMBA BAIBOLO?
Ee, pamulandu wabintu ibi bitatu:
Kulela kwa Satana nikukapwe. Yehova walasala kendi eti amwimanike Satana kulela bantu. Ukute kushomesha ‘kupwaya incito sha Mutungushi,’ nekubamba bintu byonse cena-cena mbyalaononga Satana.—Aheberi 2:14.
Lesa walasala Yesu Kilisitu kwamba eti alele cishi. Yesu washiyana maningi ne uyo lalelenga cishi waipa moyo. Kwamba sha bwami bwa Yesu, Lesa walashomesha eti: “Nakabanyumfwile inkumbo bantu bapenga ne bakandu . . . Nakabapulushe kukulyatililwa nekunkondo.”—Masalimo 72:13, 14.
Lesa nkaela kubepa. Baibolo ikute kwamba eti: ‘Nkacikonsheke kuli Lesa kubepa.’ (Aheberi 6:18) Ito na Yehova lashomeshe kwinsa cintu nacimo, cikute kwinshika! (Yesaya 55:10, 11) “Shikulela cishi nakafunyiwepo.”—Yohane 12:31.
MWIPUSHO ULAYANDIKINGA KUYEYAPO
Inga buyumi nibukabe aconi pano pacishi shikulela ulipo bakamufunyapo?
Baibolo ikute kukumbula mwipusho uyu pa MASALIMO 37:10, 11 ne pa CHIVUMBULUTSO 21:3, 4.
bem_Latn tuk_Latn bem_Latn kon_Latn bem_Latn tum_Latn bem_Latn bem_Latn bem_Latn bem_Latn bem_Latn bem_Latn run_Latn bem_Latn bem_Latn bem_Latn bem_Latn bem_Latn bem_Latn